«Jeg er nå ferdig med min andre arbeidsdag her på toget. I disse dager holder de på med operasjoner for grå stær, og i løpet av disse to dagene har jeg observert nærmere 120 operasjoner! Det er som å se et ekstremt velsmurt maskineri, de er utrolig dyktige. Vi har også besøkt området hvor de vurderer folk for operasjon (screening area), og besøkt distriktssykehuset i Goalpara.»
I tillegg til et positivt møte med Lifeline Express har Ulrikke også også satt pris på sitt møte med India:
Mitt inntrykk av India så langt er at det er en komplett sanseeksplosjon. Syn, hørsel og smak får nye inntrykk nærmest kontinuerlig. Det er mennesker, biler, og dyr overalt. Menneskene her er høflige og hjelpsomme, og sjefen ved distriktssykehuset sa det fint: «Our country is poor, but our hearts are not poor».